**П Р О Т О К О Л**

Днес 17.09.2025г. в кабинет №405 на ІV етаж в съдебната палата гр.Плевен от 10.30ч. до 11.30ч. се проведе събеседване по реда на постъпилите документи на допуснатите до участие кандидати за длъжността „Управител сгради“, той шофьор и МОЛ в Окръжен съд гр.Плевен – една щатна бройка, съгласно Заповед №РД-114/04.06.2025г. на административния ръководител –председател на Окръжен съд гр.Плевен.

С протокол от 10.07.2025 година комисия в състав:

Председател: Силвия Кръстева - съдия в Окръжен съд гр. Плевен, Членове: Георги Грънчаров– съдия в Окръжен съд гр. Плевен и Мариана Иванова- административен секретар в Окръжен съд гр. Плевен са допуснали до конкурс всички кандидати.

Втория етап от конкурса се проведе чрез събеседване с кандидатите по изискванията за типична квалификация за конкурсната длъжност от комисия в състав :

**Председател** : **Стефан Данчев** – заместник председател на Окръжен съд-Плевен

**Членове: Калоян Гергов** - заместник председател на Окръжен съд-Плевен

 **Даниела Стойнова** – съдебен администратор в Окръжен съд гр.Плевен

 Явилите се на 17.09.2025г. кандидати бяха поканени в кабинет №405 на ІV етаж в съдебната палата гр.Плевен за представяне на комисията и обявяване реда за провеждане на конкурса.

Председателя на комисията и заместник-председател на Окръжен съд-Плевен се обърна с няколко изречения към кандидатите, като накратко описа характера на работата за която кандидатстват, методиката по която ще бъдат оценявани и пожела успех на участниците в конкурса.

Извърши се проверка на допуснатите и явили се кандидати по списък.

От допуснатите до втори етап на конкурса се явяват всички кандидати – Даниел Тодоров Глоговски, Драгомир Борисов Рангелов, Христо Кунчев Кунев и Радослав Василев Борисов.

Председателя на комисията разясни на кандидатите начина на провеждане на втория етап от конкурса-събеседване .

Методика за оценяване на резултатите от събеседването:

*С кандидатите се провежда събеседване от комисията по избора. След събеседването се оформя окончателната оценка на кандидатите, като от събеседването същата може да бъде в диапазона от 1 до 5 точки, в съответствие с представянето на кандидата и отговорите на поставените от комисията въпроси.*

*При събеседването се обсъждат въпроси относно тяхното кариерно развитие, квалификация, умение за работа в екип, отношение към изисквания за работа при ненормирано работно време.*

 Проведе се събеседване с кандидатите по изискванията за типична квалификация за длъжност „Управител сгради“, той шофьор и МОЛ от назначената комисия.

 Кандидатите бяха извиквани по един за събеседването с комисията.

Комисията проведе събеседване с кандидатите по изискванията за типична квалификация за длъжността „Управител сгради“, той шофьор и МОЛ, както и бяха включени въпроси относно достигната степен на образование, предишна и сегашна месторабота, мотивация за кандидатстване за длъжността, семейно положение и кариерно израстване.

Комисията обсъди събраните впечатления от събеседванията с кандидатите и прецени кой от тях ще се справи максимално добре с работата, която ще извършва. Комисията съобрази също комплексните качества на кандидатите, които ще позволят най - добре същите да се впишат в съществуващия колектив и да се справят с възложената работа.

 Имайки предвид проведеното събеседване, относно професионалната квалификация на кандидатите и другите им качества за заемане на длъжността „Управител сгради“, той шофьор и МОЛ, комисията прие, че следва да излезе с решение за класиране на участниците в конкурса, допуснати до събеседване.

Водима от горното, комисията

**РЕШИ :**

 **КЛАСИРА** кандидатите в конкурса за длъжността „Управител сгради“, той шофьор и МОЛ – една свободна щатна бройка в Плевенския окръжен съд, както следва :

**На първо място:**

Даниел Тодоров Глоговски **- *15 точки.***

**На второ място:**

Драгомир Борисов Рангелов ***– 12 точки*.**

**На трето място:**

Христо Кунчев Кунев **– *9 точки.***

**На четвърто място:**

Радослав Василев Борисов **- 6 *точки*.**

 Протоколът, ведно с всички документи на класираните кандидати да се представят на председателя на Плевенския окръжен съд, съгласно чл.145 от ПАС за сключване на споразумение с класирания на първо място кандидат.

Резултатите от конкурса да бъдат публикувани на 17.09.2025г. на сайта на ПОС [**https://pleven-os.justice.bg**](https://pleven-os.justice.bg) и на таблото за обяви на първи етаж в съдебната палата.

**КОМИСИЯ :**

**Председател: Стефан Данчев: /п/**

**Членове: Калоян Гергов: /п/**

**Даниела Стойнова: /п/**